Jordskjelvet i Peru 2007

Jordskjelvet i Peru 2007 var et kraftig jordskjelv som rammet den sentrale kysten av Peru 15. august 2007 klokken 18.40.58 lokal tid. Jordskjelvet, som varte i cirka to minutter, hadde sitt episenter rundt 150 kilometer sør-sørøst fra Lima på 30 200 meters dyp. United States Geological Survey National Earthquake Information Center rapporterte om at dette var et særdeles kraftig jordskjelv, opp mot 7,9 på Richters skala.

Et tsunami-varsel ble sendt ut for Peru, Ecuador, Chile og Colombia etter skjelvet, men ble senere avblåst.
Et tsunami-varsel ble også sendt ut for Panama og Costa Rica, og man vurderte det samme i Nicaragua, Guatemala, El Salvador, Mexico og Honduras. Alle disse varslene ble avblåst da en bare 25 centimeter høy tsunami nådde strendene.

Det ble rapportert om over 500 døde og 85 000 ødelagte bygninger.

Peru
Hendelser i 2007
Perus historie
2007 i Peru
Jordskjelv i Peru